ΠΕΡΙΕΧΟΜΕΝΑ
ΔΙΑΤΑΓΜΑΤΑ
Τροποποίηση του εγκεκριμένου ρυμοτομικού
σχεδίου στην περιοχή Νεάπολη Πάνορμος του
Δήμου Λαυρεωτικής (Ν.  Αττικής) στο Ο.Τ. 215α,
με άρση απαλλοτρίωσης, δημιουργία νέου Ο.Τ.,
επιβολή προκηπίου, έγκριση οδού και πεζοδρόμου καθώς και καθορισμός χρήσεων γης, όρων
και περιορισμών δόμησης.
ΑΠΟΦΑΣΕΙΣ
Κήρυξη ως αναδασωτέας, δασικής έκτασης συνολικού εμβαδού 18,36 στρ. (δεκαοκτώ στρέμμα-
τα και τριάντα έξι τ.μ. του στρέμματος), κατόπιν
πυρκαγιάς που εκδηλώθηκε στις 18 Ιουλίου 2023
στη θέση «Στεφάνι-Δαφνί Ποικίλου όρους» του
Δήμου Χαϊδαρίου της Π.Ε. Δυτικής Αττικής.
ΔΙΑΤΑΓΜΑΤΑ
(1)
Τροποποίηση του εγκεκριμένου ρυμοτομικού
σχεδίου στην περιοχή Νεάπολη Πάνορμος του
Δήμου Λαυρεωτικής (Ν. Αττικής) στο Ο.Τ. 215α,
με άρση απαλλοτρίωσης, δημιουργία νέου Ο.Τ.,
επιβολή προκηπίου, έγκριση οδού και πεζοδρόμου καθώς και καθορισμός χρήσεων γης, όρων
και περιορισμών δόμησης.
Η ΠΡΟΕΔΡΟΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
Έχοντας υπόψη:
1. Τις διατάξεις:
α) των άρθρων 152 παρ. 1, 2 και 6, 154, 160 παρ. 1
και 2 και 161 παρ. 1 του Κώδικα Βασικής Πολεοδομικής
Νομοθεσίας (Δ’ 580/27.07.1999),
β) των άρθρων 31 παρ. 1 και 32 του ν. 4067/2012 «Νέος
Οικοδομικός Κανονισμός» (Α’ 79), όπως η παρ. 1 του άρθρου 31 αντικαταστάθηκε με την παρ. 2 του άρθρου 62
του ν. 4280/2014 (Α’ 159), και όπως το άρθρο 32 ισχύει
μετά τη συμπλήρωσή του με το άρθρο 62 παρ. 1 του
ν. 4280/2014, την αντικατάστασή του με το άρθρο 3
παρ. 2 του ν. 4315/2014 (Α’ 269), την τροποποίησή του
με το άρθρο 69 του ν. 4342/2015 (Α’ 143) και πριν από
την κατάργησή του με το άρθρο 138 του ν. 4759/2020
(Α’ 245),
γ) του άρθρου εικοστού παρ. 1 του ν. 4787/2021 «Κύρωση Σύμβασης Διανομής Ακινήτου - Σύστασης Δικαι-
ώματος Επιφανείας Ακινήτου Μητροπολιτικού Πόλου
Ελληνικού - Αγίου Κοσμά, ρύθμιση συναφών θεμάτων
και άλλες διατάξεις» (Α’ 44),
δ) του άρθρου 6 παρ. 6 του ν. 4315/2014 «Πράξεις
εισφοράς σε γη και σε χρήμα- Ρυμοτομικές απαλλοτριώσεις και άλλες διατάξεις»,
ε) του άρθρου 29 παρ. 4 περ. α του ν. 2831/2000 «Τροποποίηση των διατάξεων του ν. 1577/1985 “Γενικός Οικο-
δομικός Κανονισμός” και άλλες πολεοδομικές διατάξεις»
(Α’ 140), όπως ισχύει μετά την αντικατάστασή της με την
παρ. 1 του άρθρου 3 του ν. 4315/2014,
στ) του άρθρου 20 του ν. 2508/1997 «Βιώσιμη οικιστική ανάπτυξη των πόλεων και οικισμών της χώρας
και άλλες διατάξεις» (Α’ 124), όπως ισχύει μετά την αντικατάστασή του με το άρθρο 1 παρ. 7 του ν. 4315/2014.
2. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
3. Την 74103/5569/08.07.2023 κοινή απόφαση του
Πρωθυπουργού και του Υπουργού Περιβάλλοντος και
Ενέργειας «Ανάθεση αρμοδιοτήτων στον Υφυπουργό Περιβάλλοντος και Ενέργειας, Νικόλαο Ταγαρά» (Β’ 4408).
4 Την 85766/6244/16.09.1993 κοινή απόφαση των
Υπουργών Γεωργίας και Περιβάλλοντος, Χωροταξίας
και Δημοσίων Έργων «Έγκριση Γενικού Πολεοδομικού
Σχεδίου (Γ.Π.Σ.) του οικισμού Λαυρίου του Δήμου Λαυρεωτικής (Ν. Αττικής)» (Δ’ 1260), όπως τροποποιήθηκε
με τις 2726/553/10.5.1995 (Δ’ 374) και 20548/16.05.2006
(Δ’ 456) αποφάσεις του Υπουργού Περιβάλλοντος, Χωροταξίας και Δημοσίων Έργων.
5. Την 11267/2012 απόφαση του Διοικητικού Πρωτοδικείου Αθήνας.
6. Τα 557203/03.07.2020, 252887/13.04.2020 και 7793/
15.06.2016 έγγραφα της Περιφέρειας Αττικής.
7. Τις 143342/19.07.2013, 212390/31.10.2013 και 7793/
18.12.2015 αιτήσεις των ενδιαφερομένων.
8. Τις από 31.03.2015, 03.04.2015 και 22.09.2015 υπεύθυνες δηλώσεις των ενδιαφερομένων.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
15 Ιανουαρίου 2024
ΤΕΥΧΟΣ  ΤΕΤΑΡΤΟ
Αρ. Φύλλου 3
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 3/15.01.2024
9. Τα ΥΠΕΝ/ΔΠΟΛΣ/101945/2609/26.10.2023 και
ΥΠΕΝ/ΔΠΟΛΣ/40919/1078/31.05.2021 έγγραφα της Διεύθυνσης Πολεοδομικού Σχεδιασμού του Υπουργείου
Περιβάλλοντος και Ενέργειας.
10. Την 7/16.10.2019 γνωμοδότηση του Συμβουλίου
Πολεοδομικών Θεμάτων και Αμφισβητήσεων Περιφερειακής Ενότητας Ανατολικής Αττικής.
11. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (άρθρο πρώτο του
π.δ. 63/2005, Α’98), όπως διατηρήθηκε σε ισχύ με την
περ. 22 του άρθρου 119 του ν. 4622/2019 (Α’ 133) και το
γεγονός ότι από τις διατάξεις του παρόντος διατάγματος
δεν προκαλείται δαπάνη σε βάρος του κρατικού προϋπολογισμού και του προϋπολογισμού του οικείου δήμου.
12. Την 130/2023 γνωμοδότηση του Συμβουλίου της
Επικρατείας.
Με πρόταση του Υφυπουργού Περιβάλλοντος και
Ενέργειας, αποφασίζουμε:
Άρθρο 1
Εγκρίνεται η τροποποίηση του εγκεκριμένου ρυμοτομικού σχεδίου στην περιοχή Νεάπολη Πάνορμος του
Δήμου Λαυρεωτικής (Ν. Αττικής) και ειδικότερα στο
Ο.Τ.215α, με:
α) άρση της ρυμοτομικής απαλλοτρίωσης στο υπό
στοιχεία Α-Τ3-Β-Τ4-Γ-Τ9-Δ-Ε-Ζ-Ο-Η- Τ1-Θ-Ι-Τ2-Α τμήμα,
β) μετατροπή του υπό στοιχεία Τ1-Τ2-Τ3-Β-Τ4-Τ5-Τ6-ΝΜ-Π-Λ-Ξ-Τ1 τμήματος από «Χώρο Πρασίνου» σε οικοδο-
μήσιμο χώρο και δημιουργία νέου Ο.Τ. 215β,
γ) έγκριση πεζοδρόμου πλάτους πέντε (5) μέτρων,
δ) έγκριση οδού,
ε) κατάργηση ρυμοτομικών και καθορισμό νέων ρυμοτομικών και οικοδομικών γραμμών, όπως οι ανωτέρω
ρυθμίσεις εμφαίνονται στο σχετικό πρωτότυπο τοπογραφικό διάγραμμα σε κλίμακα 1:500 που θεωρήθηκε
από τον Προϊστάμενο της Διεύθυνσης Τοπογραφικών
Εφαρμογών του Υπουργείου Περιβάλλοντος και Ενέργειας με την 99661/2023 πράξη του και αντίτυπό του σε
φωτοσμίκρυνση δημοσιεύεται με το παρόν διάταγμα.
Άρθρο 2
Στο πρόσωπο των οικοπέδων, οικοδομημένων ή μη,
που βρίσκονται στον κατά το άρθρο 1 οικοδομήσιμο
χώρο του Ο.Τ. 215β, επιβάλλεται προκήπιο πλάτους
τεσσάρων μέτρων (4μ.) και επτά μέτρων και πενήντα
εκατοστών (7,50μ.), όπως εμφαίνεται στο διάγραμμα
του άρθρου 1.
Άρθρο 3
Στον κατά το άρθρο 1 οικοδομήσιμο χώρο του Ο.Τ.
215β έχουν εφαρμογή οι όροι και περιορισμοί δόμησης,
καθώς και οι χρήσεις γης που ισχύουν στα όμορα Ο.Τ.
της περιοχής.
Άρθρο 4
Επιβάλλεται εισφορά σε γη συνολικής επιφάνειας εννιακοσίων δεκαεννέα τετραγωνικών μέτρων και πέντε
τετραγωνικών εκατοστών (919,05 τ.μ.), υπό στοιχεία:
α) Τ1-Θ-Ι-Α-Τ3-Τ2-Τ1,
β) Τ4-Γ-Τ9-Τ6-Τ5-Τ4,
γ) Τ9-Δ-Ε-Ζ-Ο-Π-Μ-Ν-Τ6-Τ9 και
δ) Τ1-Ξ-Λ-Π-Ο-Η-Τ1, όπως εμφαίνεται στο διάγραμμα
του άρθρου 1, για την οποία δεν οφείλεται αποζημίωση.
Άρθρο 5
Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως.
Στον Υπουργό Περιβάλλοντος και Ενέργειας αναθέτουμε τη δημοσίευση και εκτέλεση του παρόντος δια-
τάγματος.
Αθήνα, 23 Δεκεμβρίου 2023
H Πρόεδρος της Δημοκρατίας
ΚΑΤΕΡΙΝΑ ΣΑΚΕΛΛΑΡΟΠΟΥΛΟΥ
Ο Υφυπουργός
Περιβάλλοντος και Ενέργειας
ΝΙΚΟΛΑΟΣ ΤΑΓΑΡΑΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 3/15.01.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 3/15.01.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 3/15.01.2024
ΑΠΟΦΑΣΕΙΣ
Αριθμ. 717258
(2)
Κήρυξη ως αναδασωτέας, δασικής έκτασης συνολικού εμβαδού 18,36 στρ. (δεκαοκτώ στρέμ-
ματα και τριάντα έξι τ.μ. του στρέμματος), κατόπιν πυρκαγιάς που εκδηλώθηκε στις 18 Ιουλίου
2023 στη θέση «Στεφάνι-Δαφνί Ποικίλου όρους»
του Δήμου Χαϊδαρίου της Π.Ε. Δυτικής Αττικής.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ
ΤΟΥ ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ  ΚΑΙ
ΕΝΕΡΓΕΙΑΣ
Έχοντας υπόψη:
1. Τις διατάξεις
1.1. Των άρθρων 24 παρ. 1 και 117 παρ. 3 του Συντάγματος.
1.2. Του ν. 998/1979 «Περί προστασίας των δασών και
των δασικών εν γένει εκτάσεων της Χώρας» (Α’ 289) και
ειδικότερα:
· της παρ. 1 του άρθρου 38, όπως αντικαταστάθηκε
με την παρ. 1 του άρθρου 32 του ν. 4342/2015 (Α’ 143).
· του άρθρου 41.
· της παρ. 1 του άρθρου 62, όπως αντικαταστάθηκε
με την παρ. 1 του άρθρου 37 του ν. 4280/2014 (Α’ 159).
· της παρ. 3 του άρθρου 70, όπως διαμορφώθηκε με
την παρ. 3 του άρθρου δεύτερου της από 13-8-2021
Πράξης Νομοθετικού Περιεχομένου (Α’ 143).
· Της παρ. 8 του άρθρου 14, όπως αντικαταστάθηκε με
το άρθρο 34 του ν. 4280/2014.
1.3. Του ν. 3208/2003 «Προστασία των δασικών οικοσυστημάτων, κατάρτιση δασολογίου, ρύθμιση εμπραγ-
μάτων δικαιωμάτων επί δασών και δασικών εν γένει
εκτάσεων και άλλες διατάξεις» (Α’ 303) και ειδικότερα
του άρθρου 10.
1.4. Του ν. 4622/2019 (Α’ 133).
1.5. Του ν. 4727/2020 (Α’ 184) και ειδικότερα του Κεφαλαίου ΙΑ’.
1.6. Του άρθρου τρίτου της από 13.8.2021 Πράξης Νομοθετικού Περιεχομένου (Α’ 143), η οποία κυρώθηκε με
το άρθρο 2 του ν. 4824/2021 (Α’ 156).
1.7. Των άρθρων 47-55 του Μέρους Β του ν. 4915/2022
(Α’ 63).
1.8. Του π.δ. 70/2015 Α’ 114).
1.9. Του π.δ. 32/2016 (Α’ 46) περί ορισμού επιστημονικών
κριτηρίων για την υπαγωγή εκτάσεων στις περ. 1, 2 και 5
του άρθρου 3 του ν. 998/1979.
1.10. Του π.δ. 132/2017 «Οργανισμός Υπουργείου
Περιβάλλοντος και Ενέργειας (Υ.Π.Ε.Ν.)» (Α’ 160), όπως
τροποποιήθηκε με το π.δ. 29/2022 (Α’ 77).
1.11. Του π.δ. 6/2022 «Σύσταση και μετονομασία Γενικών Γραμματειών, σύσταση Ειδικής Γραμματείας, μετα-
φορά υπηρεσιών και αρμοδιοτήτων» (Α’ 17).
1.12. Του π.δ. 77/2023 (Α’ 130).
1.13. Της υπό στοιχεία ΥΠΕΝ/ΥΠΡΓ/79859/5910/
25-7-2023 κοινής απόφασης του Πρωθυπουργού και του
Υπουργού Περιβάλλοντος και Ενέργειας «Διορισμός Γενικού Γραμματέα Δασών του Υπουργείου Περιβάλλοντος
και Ενέργειας» (Υ.Ο.Δ.Δ. 745).
2. Την υπό στοιχεία ΥΠΕΝ/ΔΔΥ/48478/3594/
16-05-2022 (Β’ 2415) κοινή υπουργική απόφαση.
3. Τις υπ΄αρ. 160417/1180/8-7-1980 και 182447/
3049/24-9-1980 εγκύκλιες διαταγές του Υπουργείου Γεωργίας, σχετικές με το αντικείμενο του θέματος.
4. Τις εγκύκλιες διαταγές: υπ’  αρ. 169536/1516/
19-04-2012, 179200/5059/20-12-2012, 133356/3733/
26-07-2013, υπό στοιχεία 133002/6552/πε/22-1-2016
(ΑΔΑ: ΩΑ744653Π8-ΣΙ1), υπ’ αρ. 151171/3-1-2017 (ΑΔΑ:
7ΦΜΣ4653Π8-Α2Ω) και υπό στοιχεία ΥΠΕΝ/ΔΠΔ/85293/
3178/15-9-2021.
5. Την υπ΄αρ. 17543/12-2-2021 απόφαση του Διευθυντή Δασών Δυτικής Αττικής «Ανάρτηση δασικού χάρτη
των δήμων: Αγίας Βαρβάρας, Αιγάλεω, Αγίων Αναργύρων, Καματερού, Ιλίου, Περιστερίου, Πετρούπολης, Χα-
ϊδαρίου, Περιφερειακής Ενότητας Δυτικού Τομέα, κ.λπ.»
(ΑΔΑ: 9ΣΧ2ΟΡ1Κ-4ΩΘ).
6. Την υπ΄αρ. 413838/12-12-2022 (Δ’  952) απόφαση
του Γενικού Γραμματέα Δασών περί κύρωσης δασικού
χάρτη των Δήμων της Π.Ε. Δυτικής Αττικής.
7. Την υπό στοιχεία ΥΠΕΝ/ΔΝΕΠ/83988/2740/
25.08.2022 (Β’ 4528) κοινή απόφαση του Υπουργού και
του Υφυπουργού Περιβάλλοντος και Ενέργειας και του
Γενικού Γραμματέα Δασών του Υ.Π.ΕΝ., περί εξουσιοδότησης υπογραφής.
8. Την υπ’ αρ. 700115/7-12-2023 πρόταση του Δασαρχείου Αιγάλεω μαζί με τη συνημμένη από 6/12/2023 ανα-
φορά της Δασολόγου Βασιλικής Οικονόμου, σχετικά με
τη κήρυξη της εν λόγω έκτασης ως αναδασωτέας λόγω
πυρκαγιάς, αποφασίζουμε:
Κηρύσσουμε ως αναδασωτέα τη δημόσια, δασικού
χαρακτήρα έκταση (σύμφωνα με την ανωτέρω -8- σχετική πρόταση) συνολικού εμβαδού 18,36 στρ. (δεκαοκτώ
στρέμματα και τριάντα έξι τ.μ. του στρέμματος), λόγω
πυρκαγιάς η οποία εκδηλώθηκε την 18η Ιουλίου 2023
στη θέση «Στεφάνι-Δαφνί Ποικίλου όρους» του Δήμου
Χαϊδαρίου της Π.Ε. Δυτικής Αττικής, με σκοπό την επαναδημιουργία και αποκατάσταση της καταστραφείσας
δασικής βλάστησης, την προστασία και διατήρηση του
δασικού χαρακτήρα αυτής και τον αποκλεισμό διάθεσής
της για άλλη χρήση πέραν των επιτρεπτών επεμβάσεων
σε αναδασωτέες εκτάσεις, σύμφωνα με τις ισχύουσες
δασικές διατάξεις.
Αναλυτικά, η ως άνω συνολική έκταση αποτελείται από
τις παρακάτω επιμέρους επιφάνειες οι οποίες κηρύσσονται αναδασωτέες:
Α) ΤΜΗΜΑ 1 εμβαδού 17,541 στρ. (δεκαεπτά στρέμματα και πεντακόσια σαράντα ένα τ.μ. του στρέμματος),
όπως απεικονίζεται με περιμετρικά σημεία (1, 2, 3, 4, …,
23, 24, 25, 1) και συντεταγμένες ΕΓΣΑ 87, τις αναφερόμενες επί του συνημμένου από Δεκέμβριο 2023 τοπογρα-
φικού διαγράμματος της συντάκτριας Βασιλικής Οικονόμου, σύμφωνα με την ανωτέρω (8) σχετική πρόταση.
Το ανωτέρω ΤΜΗΜΑ 1 συνορεύει:
Βόρεια: με χωματόδρομο
Νότια: με δάσος Ανατολικά: με δάσος
Δυτικά: με δασική έκταση
Β) ΤΜΗΜΑ 2 εμβαδού 0,819 στρ. (οκτακόσια δεκαεννιά
τ.μ. του στρέμματος), όπως απεικονίζεται με περιμετρικά
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 3/15.01.2024
σημεία (1’,2’,3’,…,8’,9’,1’) και συντεταγμένες ΕΓΣΑ 87, τις
αναφερόμενες επί του συνημμένου από Δεκέμβριο 2023
τοπογραφικού διαγράμματος της συντάκτριας Βασιλικής Οικονόμου, σύμφωνα με την ανωτέρω (8) σχετική
πρόταση.
Το ανωτέρω ΤΜΗΜΑ 2 συνορεύει:
Βόρεια: με δάσος
Νότια: με χωματόδρομο
Ανατολικά: με δάσος
Δυτικά: με δάσος
Σύμφωνα με το θεματικό περιεχόμενο του αναρτημένου
δασικού χάρτη (σχετικό -5-), η ανωτέρω συνολική έκταση
χαρακτηρίζεται ως (ΔΔ) και στον κυρωμένο δασικό χάρτη
(σχετικό-6-) απεικονίζεται με πράσινο χρώμα ως δασικού
χαρακτήρα έκταση των παρ. 1, 2, 3, 4 και 5 του άρθρου 3 του
ν. 998/1979, εμπίπτουσα στις εκτάσεις οι οποίες διέπονται
και προστατεύονται από τις δασικές διατάξεις.
Σύμφωνα με τα στοιχεία του ελέγχου του Δασαρχείου Αιγάλεω, η ανωτέρω συνολική έκταση καλυπτόταν
μέχρι και την ημέρα της πυρκαγιάς από δασική βλάστηση, αποτελούμενη από πεύκα και υπόροφο αειφύλλων
πλατυφύλλων (με μέσο ποσοστό ειδών: 50% στο τμήμα -1- και 90% στο τμήμα -2-) ως συνέχεια της όμορης
ευρύτερης δασικού χαρακτήρα έκτασης, η οποία πληρούσε τα κριτήρια που έχουν τεθεί με το π.δ. 32/2016 για
την υπαγωγή της στις διατάξεις της δασικής νομοθεσίας
και αποτελούσε μαζί με τη συνυπάρχουσα χλωρίδα και
πανίδα, μέσω της αμοιβαίας αλληλεξάρτησης και αλληλεπίδρασης, ιδιαίτερη δασοβιοκοινότητα και ιδιαίτερο
δασογενές περιβάλλον που συνέβαλε στη διατήρηση
της φυσικής και βιολογικής ισορροπίας και εξυπηρετούσε τη διαβίωση του ανθρώπου εντός του φυσικού
περιβάλλοντος.
Κατά της παρούσας δύναται να ασκηθεί αίτηση ακυρώσεως ενώπιον του οικείου Διοικητικού Εφετείου
(άρθρο 47 του ν. 3900/2010, Α’ 213), εντός προθεσμίας
εξήντα (60) ημερών, αρχομένης από την επομένη της
δημοσίευσής της ή κοινοποιήσής της (άρθρο 46 του
π.δ. 18/1989 - Α’ 8). Επίσης, κατά της παρούσας επιτρέπεται υποβολή αίτησης ανάκλησης ή τροποποίησης για
οποιαδήποτε πραγματική ή νομική αιτία, από οποιονδήποτε έχει έννομο συμφέρον, σύμφωνα με τις διατάξεις
της παρ. 4 του άρθρου 44 του ν. 998/1979.
Με την παρούσα απόφαση δεν προκαλείται δαπάνη
σε βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 3/15.01.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 3/15.01.2024
Η απόφαση αυτή να δημοσιευθεί στην Εφημερίδα της Κυβερνήσεως.
Αιγάλεω, 14 Δεκεμβρίου 2023
Με εντολή Γενικού Γραμματέα Δασών
Ο Προϊστάμενος της Επιθεώρησης Εφαρμογής
Δασικής Πολιτικής Αττικής
ΑΘΑΝΑΣΙΟΣ ΡΕΠΠΑΣ

[Source: 20240400003.pdf | Tokens: 12597]